CELEX: 32022R0401
Language: ro
Date: 2022-03-08 00:00:00
Title: Regulamentul de punere în aplicare (UE) 2022/401 al Comisiei din 8 martie 2022 de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak

10.3.2022   
               
               
                  RO
               
               
                  Jurnalul Oficial al Uniunii Europene
               
               
                  L 83/4
               
            
         REGULAMENTUL DE PUNERE ÎN APLICARE (UE) 2022/401 AL COMISIEI
         din 8 martie 2022
         de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96 (1), în special articolul 11 litera (b),
         întrucât:
         
                     (1)
                  
                  
                     Anexa IV la Regulamentul (CE) nr. 1210/2003 cuprinde lista persoanelor fizice și juridice și a organismelor sau entităților asociate regimului fostului președinte Saddam Hussein cărora li se aplică înghețarea fondurilor și a resurselor economice și interdicția de a pune la dispoziție fonduri sau resurse economice.
                  
               
                     (2)
                  
                  
                     La 3 martie 2022, Comitetul de sancțiuni al Consiliului de Securitate al Organizației Națiunilor Unite a hotărât să retragă șapte persoane de pe lista persoanelor și entităților cărora ar trebui să li se aplice înghețarea fondurilor și a resurselor economice.
                  
               
                     (3)
                  
                  
                     Prin urmare, anexa IV la Regulamentul (CE) nr. 1210/2003 ar trebui modificată în consecință,
                  
               ADOPTĂ PREZENTUL REGULAMENT:
         
            Articolul 1
            Anexa IV la Regulamentul (CE) nr. 1210/2003 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 8 martie 2022.
            
               
                  Pentru Comisie,
               
               
                  Pentru Președintă,
               
               
                  Director general
               
               
                  Direcția Generală Stabilitate Financiară, Servicii Financiare și Uniunea Piețelor de Capital
               
            
         
         
            (1)  JO L 169, 8.7.2003, p. 6.
      
      
         
            ANEXĂ
            În anexa IV la Regulamentul (CE) nr. 1210/2003, se elimină următoarele mențiuni:
            
               „8.   NUME: Aziz Salih al-Numan
               
               DATA ȘI LOCUL NAȘTERII: 1941 sau 1945, An Nasiriyah
               CETĂȚENIE: irakiană
               TEMEIUL REZOLUȚIEI 1483 A CONSILIULUI DE SECURITATE AL ONU:
               Președintele Comandamentului regional al Partidului Ba'th;
               Fost guvernator al Karbala și An Najaf;
               Fost ministru al agriculturii și reformei agrare (1986-1987)”.
            
            
               „10.   NUME: Kamal Mustafa Abdallah
               
               PSEUDONIM: Kamal Mustafa Abdallah Sultan al-Tikriti
               DATA ȘI LOCUL NAȘTERII: 1952 sau 4 mai 1955, Tikrit
               CETĂȚENIE: irakiană
               TEMEIUL REZOLUȚIEI 1483 A CONSILIULUI DE SECURITATE AL ONU:
               Secretar al Gărzii Republicane;
               A condus Gărzile Republicane Speciale și a comandat ambele corpuri ale Gărzii Republicane”.
            
            
               „18.   NUME: Latif Nusayyif Jasim Al-Dulaymi
               
               DATA ȘI LOCUL NAȘTERII: Circa 1941, ar-Rashidiyah, suburbie a Bagdadului
               CETĂȚENIE: irakiană
               TEMEIUL REZOLUȚIEI 1483 A CONSILIULUI DE SECURITATE AL ONU:
               Vicepreședinte al Biroului militar al Partidului Ba'th;
               Ministrul muncii și al afacerilor sociale (1993-1996)”.
            
            
               „40.   NUME: Abd-al-Baqi Abd-al-Karim Abdallah Al-Sa'dun
               
               DATA ȘI LOCUL NAȘTERII: 1947
               CETĂȚENIE: irakiană
               TEMEIUL REZOLUȚIEI 1483 A CONSILIULUI DE SECURITATE AL ONU:
               Președintele Comandamentului Regional al Partidului Ba'th, Diyala
               Comandant adjunct, regiunea sudică, 1998-2000;
               Fost purtător de cuvânt al Adunării Naționale”.
            
            
               „41.   NUME: Muhammad Zimam Abd-al-Razzaq Al-Sa'dun
               
               DATA ȘI LOCUL NAȘTERII: 1942, Districtul Suq Ash-Shuyukh, Dhi-Qar
               CETĂȚENIE: irakiană
               TEMEIUL REZOLUȚIEI 1483 A CONSILIULUI DE SECURITATE AL ONU:
               Președintele Comandamentului Regional al Partidului Ba'th, At-Tamin;
               Ministru de interne, 1995-2001”.
            
            
               „42.   NUME: Samir Abd al-Aziz Al-Najim
               
               DATA ȘI LOCUL NAȘTERII: 1937 sau 1938, Bagdad
               CETĂȚENIE: irakiană
               TEMEIUL REZOLUȚIEI 1483 A CONSILIULUI DE SECURITATE AL ONU:
               Președintele Comandamentului Regional al Partidului Ba'th, Bagdadul de est”.
            
            
               „53.   NUME: Qaid Hussein Al-Awadi
               
               CETĂȚENIE: irakiană
               TEMEIUL REZOLUȚIEI 1483 A CONSILIULUI DE SECURITATE AL ONU:
               Președintele Comandamentului Regional al Partidului Ba'th, Ninawa;
               Fost guvernator al An-Najaf, circa 1998-2002”.